Nuut: Vervolgverhale | Rachelle Du Bois
Ek is bly om van my stories as vervolgverhale aan te bied op hierdie webblad.
Ek spring weg met DIE PLEK VAN DIE FLAMINKE wat die storie vertel van die verwikkelinge in die liefdeslewens van die inwoners van Zeesig, die vakansie-oord aan die oewer van die meer op die familieplaas van die Kriel familie.
Alex Vorster keer na 'n lang afwesigheid terug na Zeesig om die belange van die klein gemeenskap aan die oewer van die meer te bevorder en te beskerm wanneer hul vleilande en dierelewe bedreig word. Hy het egter nie rekening gehou met sy pragtige buurvrou en mede-eienaar Delia Kriel nie en die vonke begin behoorlik spat as die twee teen mekaar te staan kom.
Ook het die beeldskone jong kunstenaar Madeleen Marais en haar ma René hulle hier kom vestig. Hoe gaan Alex se diepsinnige broer, Xander, Madeleen se hart wen terwyl die aantreklike oordbestuurder Marnus Kriel soortgelyke planne het? Sal die inwoners van Zeesig geluk vind by die wat vir hulle bestem is?
Hou die spasie dop vir die eerste episode van DIE PLEK VAN DIE FLAMINKE.
This entry was posted on February 17, 2014, in Uncategorized. Bookmark the permalink.	Leave a comment